Document ID: 32005D0006

KOMISSION PÄÄTÖS,
tehty 27 päivänä joulukuuta 2004,
Fragaria x ananassa Duch. -lajin lisäys- ja taimiaineistoa koskevien yhteisön vertailukokeiden ja -testien järjestelyjen vahvistamisesta neuvoston direktiivin 92/34/ETY mukaisesti vuodeksi 2005
(tiedoksiannettu numerolla K(2004) 5290)
(2005/6/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY (1) ja erityisesti sen 20 artiklan 4, 5 ja 6 kohdan,
sekä katsoo seuraavaa:
(1)
Direktiivissä 92/34/ETY säädetään lisäys- ja taimiaineistoa koskevien yhteisön vertailukokeiden ja -testien tekemiseksi tarvittavista komission järjestelyistä.
(2)
Hedelmänsukuisia ja -lajisia kasveja ja lisäysaineistoa käsittelevä pysyvä komitea on toteuttanut vertailukokeiden ja -testien tekemiseksi tarvittavat tekniset järjestelyt.
(3)
Hankepyyntö kyseisten kokeiden ja testien suorittamiseksi julkaistiin 21 päivänä kesäkuuta 2004 yhteisön toimielinten Internet-sivustossa (2).
(4)
Kaikki hanke-ehdotukset on arvioitu hankepyynnössä asetettujen valinta- ja ratkaisuperusteiden mukaisesti. Olisi vahvistettava hankkeet, kokeiden ja testien toteuttamisesta vastaavat laitokset, tukikelpoiset kustannukset sekä yhteisön tuen enimmäismäärä, joka on 80 prosenttia tukikelpoisista kustannuksista.
(5)
Vuonna 2004 korjattua lisäysaineistoa koskevat yhteisön vertailukokeet ja testit olisi suoritettava vuonna 2005, ja näitä kokeita ja testejä koskevat yksityiskohdat, tukikelpoiset kustannukset sekä yhteisön taloudellisen tuen enimmäismäärä olisi myös vahvistettava vuosittain sopimuksella, jonka allekirjoittajina ovat komission valtuuttama virkamies ja testien tekemisestä vastaava laitos.
(6)
Olisi varmistettava, että ainakin tiettyjen kasvien kokeisiin ja testeihin otettavat näytteet ovat riittävän edustavia.
(7)
Oikeiden johtopäätösten tekemisen varmistamiseksi jäsenvaltioiden olisi osallistuttava yhteisön vertailukokeisiin ja -testeihin, jos niiden alueella tavanomaisesti lisätään tai pidetään kaupan kyseisten kasvien lisäys- ja taimiaineistoa.
(8)
Tässä päätöksessä säädetyt toimenpiteet ovat hedelmänsukuisia ja -lajisia kasveja ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Fragaria x ananassa Duch. -lajin lisäys- ja taimiaineistolle on vuonna 2005 tehtävä yhteisön vertailukokeet ja -testit.
Vuonna 2005 tehtävien kokeiden ja testien tukikelpoiset kustannukset ja yhteisön taloudellisen tuen enimmäismäärä vahvistetaan liitteessä.
Kokeita ja testejä koskevat yksityiskohdat vahvistetaan liitteessä.
2 artikla
Jos jäsenvaltioiden alueella tavanomaisesti lisätään tai pidetään kaupan Fragaria x ananassa Duch. -lajikkeen lisäys- ja taimiaineistoa, niiden on otettava tästä aineistosta näytteitä ja asetettava ne komission käyttöön.
Jäsenvaltioiden on tehtävä teknistä yhteistyötä muun muassa näytteenotossa sekä kokeiden ja testien suorittamiseen liittyvissä tarkastuksissa.
3 artikla
Tällä perusteella jatketun kokeen tai testin kustannuksia koskeva yhteisön tuki, joka on enintään 80 prosenttia tukikelpoisista kustannuksista, ei saa ylittää liitteessä esitettyä määrää.
4 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä joulukuuta 2004.

Labels: 7
15
6